РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

10 Број 400-1843/21

25. октобар 2021. године

Б е о г р а д

ОДБОР ЗА ФИНАНСИЈЕ, РЕПУБЛИЧКИ БУЏЕТ И

КОНТРОЛУ ТРОШЕЊА ЈАВНИХ СРЕДСТАВА

Одбор за привреду, регионални развој, трговину, туризам и енергетику, на седници одржаној 25. октобра 2021. године, размотрио је Предлог закона о изменама Закона о буџету Републике Србије за 2021. годину, Раздео 21 – Министарство привреде, Раздео 28 – Министарство рударства и енергетике и Раздео 32 – Министарство трговине, туризма и телекомуникација, у начелу, који је поднела Влада.

На основу члана 173. став 1. Пословника Народне скупштине, Одбор за привреду, регионални развој, трговину, туризам и енергетику подноси

И З В Е Ш Т А Ј

Одбор је, у складу са чланом 173. став 2. Пословника Народне скупштине, одлучио једногласно да предложи Одбору за финансије, републички буџет и контролу трошења јавних средстава да прихвати Предлог закона о изменама Закона о буџету Републике Србије за 2021. годину, Раздео 21 – Министарство привреде, Раздео 28 – Министарство рударства и енергетике и Раздео 32 – Министарство трговине, туризма и телекомуникација, у начелу.

За известиоца Одбора на седници Одбора за финансије, републички буџет и контролу трошења јавних средстава одређен је Верољуб Арсић, председник Одбора.

ПРЕДСЕДНИК

Верољуб Арсић